pythainlp/thai-wiki-dataset-v3 huggingface dataset:
คูนิอากิ โคอิโซะ

คูนิอากิ โคอิโซะ (, 22 มีนาคม ค.ศ. 1880 – 3 พฤศจิกายน ค.ศ. 1950) เป็นชาวญี่ปุ่นที่ดำรงตำแหน่งเป็นนายพลแห่งกองทัพบกจักรวรรดิญี่ปุ่น ผู้สำเร็จราชการเกาหลี และนายกรัฐมนตรีญี่ปุ่นคนที่ 28 ตั้งแต่ ค.ศ. 1944 ถึง ค.ศ. 1945
ภายหลังจากญี่ปุ่นพ่ายแพ้ในสงครามโลกครั้งที่สอง เขาถูกศาลตัดสินว่าเป็นอาชญากรสงครามและถูกลงโทษด้วยการจำคุกตลอดชีวิต
ชาวญี่ปุ่น
บุคคลจากอุตสึโนมิยะ
นายกรัฐมนตรีญี่ปุ่น
กองทัพเกาหลีของญี่ปุ่น
ผู้สำเร็จราชการเกาหลี
นายพลชาวญี่ปุ่น
ทหารชาวญี่ปุ่นในสงครามโลกครั้งที่สอง
อาชญากรสงครามชาวญี่ปุ่น
เสียชีวิตจากมะเร็งหลอดอาหาร
นักลัทธิฟาสซิสต์
กาดิญาชา

กาดิญาชา (Kadinjača) เป็นหมู่บ้าน ตั้งอยู่ห่างไป 14 กิโลเมตรจากนครอูซีตเซ ทางตะวันตกของประเทศเซอร์เบีย และเป็นที่รู้จักจากอนุสรณ์สถานกาดิญาชา (Kadinjača Memorial) ซึ่งเป็นอนุสรณ์สำคัญพิเศษทางวัฒนธรรมของรัฐบาลตั้งแต่ปี 1979
อนุสรณ์สถานตั้งขึ้นเพื่อระลึกถึงเหตุการณ์เมื่อพฤศจิกายน 1941 ซึ่งมียุทธการที่บริเวณนี้ ทหารชาวเซิร์บต่อสู้อย่างไม่ย่อท้อต่อทหารนาซีเยอรมนีที่มีจำนวนมากกว่า ด้านใต้พีระมิดในอนุสรณ์เป็นที่เก็บอัฐิและศพของทหารผู้ล่วงลับในยุทธการที่กาดิญาชา
==อ้างอิง==
อนุสรณ์สถานสงครามโลกครั้งที่สอง
อูซีตเซ
อนุสาวรีย์ในประเทศเซอร์เบีย
วรูตซี

วรูตซี (Врутци; Vrutci) เป็นหมู่บ้านในเขตเทศบาลอูซีตเซ ทางตะวันตกของประเทศเซอร์เบีย ข้อมูลจากสำมะโนปี 2011 หมูบ้านมีประชากรรวม 138 คน หมู่บ้านตั้งอยู่ไม่ไกลจากทะเลสาบวรูตซีซึ่งสร้างขึ้นเพื่อเป็นแหล่งชลประทานให้กับอูซีตเซ ส่งผลให้หมู่บ้านบางส่วนของวรูตซีจมอยู่ใต้น้ำจากการสร้างทะเลสาบ
==ระเบียงภาพ==
==อ้างอิง==
อูซีตเซ
อำเภอซลาตีบอร์
สเว็ตลานา กานา ราเดวิช

สเว็ตลานา กานา ราเดวิช (Светлана Кана Радевић, Svetlana Kana Radević; 21 พฤศจิกายน 1937  8 พฤศจิกายน 2000) เป็นสถาปนิกชาวยูโกสลาเวียและสถาปนิกสตรีคนแรกของมอนเตเนโกร ผู้รับรางวัลสถาปัตยกรรมระดับชาติสองรางวัล
== ประวัติ ==
เธอเกิดเมื่อวันที่ 21 พฤศจิกายน 1937 ที่เซติเญ ยูโกสลาเวีย เธอเข้าเรียนระดับประถมศึกษาที่โรงเรียน Slobodan Škerović School ในติตอกราด เธอจบการศึกษาจากคณะสถาปัตยกรรมศาสตร์ มหาวิทยาลัยเบลเกรด และจบการศึกษาระดับปริญญาโทจากมหาวิทยาลัยเพนซิลเวเนีย จากนั้นเธอไปศึกษาที่ประเทศญี่ปุ่น ที่ซึ่งมีอิทธิพลอย่างมากต่อรูปแบบงานของเธอ
เธอเป็นสมาชิกเต็มตัวของสถาบันวิทยาศาสตร์และศิลปะดูกลิยา และรองประธานคนแรกของ Matica crnogorska รวมถึงเป็นสมาชิกต่างชาติของสถาบันสถาปัตยกรรมและวิทยาการก่อสร้างรัสเซีย ผลงานออกแบบของเธอมีรูปแบบที่โดดเด่น นิยมใช้วัสดุเป็นหินและวัสดุก่อสร้างแบบดั้งเดิม ผลงานชิ้นเอกของเธอคือโรงแรมพอดกอรีตซา (Hotel Podgorica) ที่ซึ่งเธอได้รับรางวัลระดับสหพันธรัฐ Federal Borba Award for Architecture ในปี 1967 และอนุสรณ์ระลึกทหารที่ล่วงลับของเธอ Lješanska nahija ในบารูตานา ที่ชนะรางวัลประกวดระดับชาติในปี 1975
เธอเสียชีวิตที่มอนเตเนโกรเมื่อ 8 พฤศจิกายน 2000
==ผลงาน==
ผลงานออกแบบชิ้นเด่นของเธอ เช่น
ศูนย์ธุรกิจกรูเชวัตส์ (Kruševac Business Centre)  and bus station
โรงแรมพอดกอรีตซา (Hotel Podgorica)
โรงแรมมอยกอวัตส์ (Hotel Mojkovac)
โรงแรมซลาติบอร์ (Hotel Zlatibor) ที่อูซีตเซในประเทศเซอร์เบีย
สถาบันศัพทานุกรมศาสตร์ (Lexicographic Institute)
อนุสรณ์ทหารผู้ล่วงลับแห่งลเยชันสกานาฮียา (Lješanska nahija)
== อ้างอิง ==
==แหล่งข้อมูลอื่น==
The Socialist Architecture of Svetlana Kana Radević
photographs of Hotel Podgorica
Architectural Review, Svetlana Kana Radević (1937–2000)
Zua.rs, First Lady of Montenegrin Architecture
สถาปนิกชาวมอนเตเนโกร
ศิษย์เก่าจากมหาวิทยาลัยเบลเกรด
ศิษย์เก่าจากมหาวิทยาลัยเพนซิลเวเนีย
บุคคลจากเซติเญ
สโมสรฟุตบอลทอตนัมฮอตสเปอร์ในฤดูกาล 2021–22

การแข่งขัน ฤดูกาล 2021–22 จะเป็นฤดูกาลที่ 30 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 44 ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ. หลังจากจบในอันดับที่เจ็ดในฤดูกาล 2020–21, สเปอร์สได้เข้าสู่รายการใหม่ ยูฟ่ายูโรปาคอนเฟอเรนซ์ลีก ที่รอบเพลย์ออฟ. ณ สิ้นสุดเดือนมิถุนายน, ทอตนัมได้ประกาศว่า นูนู อึชปีรีตู ซังตู ในฐานะหัวหน้าผู้ฝึกสอนคนใหม่ด้วยสัญญาสองปี.
==ผู้เล่น==
===ผู้เล่นชุดปัจจุบัน===
==การซื้อขายนักเตะ==
=== ปล่อยตัว ===
=== ยืมตัวเข้า ===
=== ยืมตัวออก ===
=== ย้ายเข้า ===
=== ย้ายออก ===
==การแข่งขัน==
===ภาพรวม===
===พรีเมียร์ลีก===
====ตารางคะแนน====
====ผลงานในลีกโดยรวม====
====ผลงานในลีกในแต่ละนัด====
====แมตช์====
โปรแกรมการแข่งขันฤดูกาล 2021/22 ได้ประกาศออกมาเป็นที่เรียบร้อยแล้วเมื่อวันที่ 16 มิถุนายน ค.ศ. 2021.
===เอฟเอคัพ===
ทอตนัมได้จับสลากเล่นในบ้านพบ มอร์คัม ในรอบสาม, ไบรตันแอนด์โฮฟอัลเบียน ในรอบสี่  และไปเยือน มิดเดิลส์เบรอ ในรอบห้า.
===อีเอฟแอลคัพ===
สเปอร์ส เข้าสู่การแข่งขันในรอบที่สามในฐานะหนึ่งในทีมที่เข้าร่วมใน การแข่งขันยูฟ่า และถูกจับสลากออกไปเยือน วุลเวอร์แฮมป์ตันวอนเดอเรอส์.
===ยูฟ่ายูโรปาคอนเฟอเรนซ์ลีก===
====รอบเพลย์ออฟ====
ทอตนัมถูกจับสลากพบกับ ปากอสเดเฟร์ไรรา ในรอบเพลย์ออฟ, กับเลกแรกต้องออกไปเยือน.
====รอบแบ่งกลุ่ม====
การจับสลากสำหรับรอบแบ่งกลุ่มได้จัดขึ้นในวันที่ 27 สิงหาคม ค.ศ. 2021 with the fixtures being released a day later.
==หมายเหตุ==
== อ้างอิง ==
ทอตนัมฮอตสเปอร์
ฤดูกาลแข่งขันของสโมสรฟุตบอลทอตนัมฮอตสเปอร์
ฤดูกาลที่เข้าร่วมยูฟ่ายูโรปาคอนเฟอเรนซ์ลีก ฤดูกาล 2021–22
ธรรมนูญว่าด้วยบรรพชิต

ในช่วงการปฏิวัติฝรั่งเศส ธรรมนูญว่าด้วยบรรพชิต (Constitution civile du clergé) เป็นกฎหมายที่ผ่านสภาเมื่อวันที่ 12 กรกฎาคม ค.ศ. 1790 และได้รับการลงพระปรมาภิไธยโดยพระเจ้าหลุยส์ที่ 16 เมื่อวันที่ 24 สิงหาคมของปีเดียวกัน เพื่อบังคับใช้เหนือบรรพชิตคาทอลิกทั้งหมดในฝรั่งเศส
กฎหมายฉบับนี้ยุบสังฆมณฑลทั่วประเทศจาก 135 แห่งเหลือเพียง 84 แห่ง ยุบสมณศักดิ์ของบรรพชิตให้เหลือน้อยลง กำหนดให้บรรพชิตทั้งหมดในประเทศคือผู้รับเงินเดือนจากรัฐ ดังนั้น บรรพชิตทุกระดับชั้นจะต้องกล่าวปฏิญาณความภักดีต่อประเทศและจะปฏิบัติตามรัฐธรรมนูญฝรั่งเศส ทั้งยังอนุญาตให้บรรพชิตทิ้งคำปฏิญาณออกมาใช้ชีวิตเป็นฆราวาส โดยกำหนดให้แต่ละเทศบาลเป็นผู้กำกับดูแลคณะสงฆ์ในแต่ละท้องถิ่น

กฎหมายฉบับนี้สร้างความไม่พอใจต่อพระสันตะปาปาอย่างมาก ในวันที่ 10 มีนาคม ค.ศ. 1791 สมเด็จพระสันตะปาปาปิอุสที่ 6 ประกาศเนื้อหาในธรรมนูญดังกล่าวขัดกับหลักศาสนาที่ว่าต้องภักดีต่อพระเจ้าองค์เดียว หากบรรพชิตคนใดยังไม่ปฏิญาณ ก็จงยืนกรานไม่ปฏิญาณต่อไป หากใครปฏิญาณไปแล้ว ก็จงถอนคำปฏิญาณภายในสี่สิบวัน คณะสงฆ์ฝรั่งเศสจึงแตกเป็นสองกลุ่มคือ กลุ่มปฏิญาณ และกลุ่มไม่ปฏิญาณ
ก่อนหน้าที่กฎหมายฉบับนี้จะถูกตราขึ้น คณะสงฆ์คาทอลิกในฝรั่งเศสเผชิญกับการเบียดเบียนหลายประการแล้ว อาทิ ยกเลิกการถวายทศางค์, ศาสนสถานคาทอลิกทั้งหมดในฝรั่งเศสถูกยึดเป็นทรัพย์สินของรัฐ
==อ้างอิง==
เรือบรรทุกเครื่องบินชั้นเจอรัลด์ อาร์. ฟอร์ด

{|
|-
| Ordered
|1
|}
ชั้นเจอรัลด์ อาร์. ฟอร์ด (Gerald R. Ford class) เป็นชั้นของเรือบรรทุกเครื่องบินพลังงานนิวเคลียร์ซึ่งอยู่ในระหว่างการก่อสร้างสำหรับกองทัพเรือสหรัฐ ชั้นนี้ซึ่งมีเรือทั้งหมดสิบลำที่วางแผนไว้เพื่อจะแทนที่เรือบรรทุกเครื่องบินปัจจุบันของกองทัพเรือแบบลำต่อลำโดยเริ่มจากเรือผู้นำ เจอรัลด์ อาร์. ฟอร์ด แทนที่ เอนเทอร์ไพรซ์ (CVN-65) และในที่สุดก็เข้ามาแทนที่เรือบรรทุกเครื่องบินชั้นนิมิตซ์ที่มีอยู่ เรือใหม่นี้มีตัวเรือคล้ายกับชั้นนิมิตซ์ แต่เพิ่มเทคโนโลยีซึ่งพัฒนาด้วยโปรแกรม CVN(X)/CVN-21  เช่น ระบบปล่อยอากาศยานแม่เหล็กไฟฟ้า (EMALS) รวมถึงจุดเด่นการออกแบบอื่น ๆ มีวัตถุประสงค์เพื่อปรับปรุงประสิทธิภาพและลดต้นทุนการดำเนินงาน รวมถึงการล่องเรือโดยมีจำนวนลูกเรือที่น้อยกว่า เรือบรรทุกเครื่องบินประเภทนี้ตั้งชื่อตามอดีตประธานาธิบดีเจอรัลด์ อาร์. ฟอร์ดของสหรัฐ
== หมายเหตุ ==
== อ้างอิง ==
== แหล่งข้อมูลอื่น ==
Aircraft Carriers – CVN – US Navy Fact File
Building The Ford Class Aircraft Carriers - Newport News Shipbuilding
Design & Preparations Continue for the USA's New CVN-21 Super-Carrier (updated), Defense Industry Daily. Provides an extensive briefing re: the new ship class, and adds entries for many of the contracts under this program.
Gerald R. Ford Class (CVN-78) Aircraft Carrier on Navy Recognition site
GAO Reports: Poor Outcomes Are the Predictable Consequences of the Prevalent Acquisition Culture (October 2015), Follow-On Ships Need More Frequent and Accurate Cost Estimates to Avoid Pitfalls of Lead Ship (June 2017)
 
จ
*
เรือในสังกัดกองทัพเรือสหรัฐ
จ
โตมาตินา

โตมาตินา (บาเลนเซียและTomatina) เป็นเทศกาลที่จัดในเมืองบุญญ็อล แคว้นบาเลนเซีย ผู้เข้าร่วมจะขว้างปามะเขือเทศใส่กันเพื่อความสนุกสนาน จัดในวันพุธสุดท้ายของเดือนสิงหาคมมาตั้งแต่ ค.ศ. 1945
==รายละเอียด==
โดยทั่วไปการปามะเขือเทศจะกินเวลาประมาณหนึ่งชั่วโมง ทำให้จัตุรัสกลางเมืองเต็มไปด้วยเศษมะเขือเทศ รถดับเพลิงจะฉีดน้ำใส่ถนนและผู้เข้าร่วมเพื่อล้างมะเขือเทศออกจากร่างกาย ผู้เข้าร่วมบางส่วนจะไปล้างตัวในแอ่งน้ำ "โลสเปญโญเนส" กรดซิตริกในมะเขือเทศจะช่วยให้พื้นผิวที่ถูกชะล้างในเมืองสะอาดมาก
สภาเทศบาลเมืองได้ร่างข้อปฏิบัติให้ทำตามคำแนะนำสั้น ๆ เพื่อความปลอดภัยของผู้เข้าร่วมและเทศกาล:
ห้ามปาสิ่งใดนอกจากมะเขือเทศ
ห้ามฉีกเสื้อ
บีบมะเขือเทศก่อนปา เพื่อไม่ให้ใครบาดเจ็บ
รักษาระยะห่างจากรถบรรทุกมะเขือเทศ
หยุดปามะเขือเทศหลังได้ยินเสียงยิงปืนครั้งที่สอง
ตามเจ้าหน้าที่รักษาความปลอดภัย
ปามะเขือเทศใส่เป้าหมายที่คุณเห็นเท่านั้น
ห้ามปามะเขือเทศใส่สิ่งก่อสร้าง
ใช้เวลาเล่นให้สนุก!
==ประวัติ==
==อ้างอิง==
==แหล่งข้อมูลอื่น==
Official website of La Tomatina
Ayuntamiento de Buñol - La Tomatina  
เทศกาลในประเทศสเปน
เทศกาลอาหารและเครื่องดื่มในประเทศสเปน
วัฒนธรรมสเปน
แคว้นบาเลนเซีย
มะเขือเทศ
คริสตจักรออร์ทอดอกซ์เซอร์เบีย

คริสตจักรออร์ทอดอดซ์เซอร์เบีย (Српска православна црква|Srpska pravoslavna crkva; Serbian Orthodox Church) เป็นนิกายในศาสนาคริสต์ชนิดออโตเซฟาลัสรูปแบบหนึ่งของอีสเทิร์นออร์ทอดอกซ์
ประชากรส่วนใหญ่ของประเทศเซอร์เบีย, มอนเตเนโกร และสาธารณรัฐเซิร์ปสกาในประเทศบอสเนียและเฮอร์เซโกวีนา เป็นสมาชิกของคริสตจักรนี้ ระบบบริหารของคริสตจักรแบ่งออกเป็นระดับมหานคร และ มุขมณฑล ส่วนใหญ่มีอาณาเขตอยู่ในประเทศเซอร์เบีย, มอนเตเนโกร, บอสเนียและเฮอร์เซโกวีนา และ โครเอเชีย รวมถึงในชุมชนชาวเซิร์บโพ้นทะเล อัครบิดรเซอร์เบียนองค์ปัจจุบันคือปอร์ฟีรีเย ซึ่งขึ้นรับตำแหน่งเมื่อ 19 กุมภาพันธ์ 2021
== อ้างอิง ==
===บรรณานุกรม===
 
อีสเทิร์นออร์ทอดอกซ์
คริสตจักรประจำชาติ
เอซาชิ (กิ่งจังหวัดฮิยามะ)

เอซาชิ  เป็นเมืองในกิ่งจังหวัดฮิยามะ จังหวัดฮกไกโด ประเทศญี่ปุ่น ซึ่งเป็นเมืองหลักของกิ่งจังหวัดฮิยามะ ชื่อเมืองมาจากคำศัพท์ภาษาไอนุว่าคมบุ
==ภูมิอากาศ==
==เมืองพี่น้อง==
ซูซุ จังหวัดอิชิกาวะ
ฮิงาชิโอมิ จังหวัดชิงะ
==อ้างอิง==
==แหล่งข้อมูลอื่น==
เว็บไซต์ทางการ 
 
เมืองในจังหวัดฮกไกโด
วัดหนองหลวง (จังหวัดตาก)

วัดหนองหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหลวง อำเภออุ้มผาง จังหวัดตาก มีที่ดินตั้งวัดเนื้อที่ 4 ไร่ 60 ตารางวา อาณาเขตทิศเหนือยาว 30 วา ติดต่อกับเขตป่าไม้ ทิศใต้ยาว 30 วา ติดต่อกับถนนสาธารณะ ทิศตะวันออกยาว 60 วา ติดต่อกับทางสาธารณะ ทิศตะวันตกยาว 60 วา ติดต่อกับทางสาธารณะ พื้นที่ตั้งวัดเป็นที่เนินสูงสภาพแวดล้อมเป็นหมู่บ้านประชาชน
วัดหนองหลวงสร้างเมื่อ พ.ศ. 2477 พร้อมกับการเกิดขึ้นของหมู่บ้านหนองหลวงของชาวปะกากะญอ ขนานนามว่า วัดนุผาโด้ มีความหมายว่า หนองใหญ่ ตามลักษณะภูมิศาสตร์ของหมู่บ้านหนองหลวง เดิมหมู่บ้านนี้เป็นที่อยู่ของชาวกะเหรี่ยง ต่อมาเมื่อมีคนไทยจากจังหวัดลำพูน แพร่ และตาก ได้อพยพมาตั้งถิ่นฐานมากขึ้น ชาวกะเหรี่ยงก็ได้ย้ายไปที่อื่น
อาคารเสนาสนะที่สำคัญ ได้แก่ อุโบสถที่ตกแต่งด้วยการแกะสลักไม้ ใต้ฐานของพระประธานได้มีการนำมูลสารหรือดินบริเวณที่พระพุทธเจ้าได้ประสูติ ตรัสรู้ และปรินิพพานจากประเทศอินเดียมาบรรจุไว้บางส่วน ศาลาการเปรียญ กุฏิ สำหรับปูชนียวัตถุมี พระประธานในศาลาการเปรียญ เนื้อทองเหลือง
==อ้างอิง==
หนองหลวง
อำเภออุ้มผาง
วัดพวกแต้ม

วัดพวกแต้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่
ไม่มีหลักฐานความเป็นมาในการสร้างวัดพวกแต้ม แต่จากหลักฐานทางโบราณวัตถุต่าง ๆ ภายในวัด ทำให้สันนิษฐานได้ว่าสร้างขึ้นเมื่อ เมื่อ พ.ศ. 2460 โดยมีวัตถุประสงค์เพื่อสะสมบุญ ล้างบาป หาความสุขสงบและเพื่อเป็นสิ่งยึดเหนี่ยวทางจิตใจ โดยคำว่า "พวก" หมายถึง หัวหน้าหมู่ซึ่งเป็นขุนนางยศต่ำ พวกแต้มคงเป็นขุนนางที่มีหน้าที่ควบคุมด้านการช่างโดยเฉพาะอย่างยิ่งด้านการเขียนภาพจิตรกรรม การลงรักปิดทอง หรือ ปิดทองร่องชาด เมื่อกลับจากการทำสงครามจึงได้รับปูนบำเหน็จแล้วนำเงินนี้มาสร้างวัดเพื่อล้างบาป อาจารย์สมโชติ อ๋องสกุล กล่าวว่า วัดพวกแต้ม เดิมชื่อ วัดต้องแต้ม โดยคำว่า ต้อง มีความหมายว่า ปัก สลักหรือฉลุ ต่อมาเรียกเพี้ยนมาเป็น "วัดพวกแต้ม" เหตุที่ให้ความหมายเช่นนี้อาจมาจากการที่ ในละแวกใกล้เคียงกับวัดมีอาชีพทำเครื่องฉลุมาตั้งแต่สมัยพระเจ้ากาวิโลรสสุริยวงศ์ก็เป็นได้
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2486 และบูรณะครั้งล่าสุดเมื่อ พ.ศ. 2533 เป็นอุโบสถทรงพื้นเมืองมีลวดลายและไม้แกะสลัก วิหารศิลปะล้านนา หลังคาซ้อนกันหลายชั้น ด้านหน้าทำเป็นมุขโถงยื่นออกมาคลุมราวบันไดพญานาค และมีมุขเข้าทางด้านข้าง ลวดลายหน้าหน้าเป็นลายพรรณพฤกษา ประตูด้านหน้าแกะสลักเป็นรูปเทวดายืนประนมหัตถ์ แกะสลักด้วยไม้ปิดทอง หอไตรสร้างแบบผสมผสานระหว่างล้านนากับพม่าและได้รับการบูรณะดัดแปลงในภายหลัง เจดีย์ศิลปะพม่า มอญ ปนศรีวิชัย คงได้รับการอุปถัมภ์จากคหบดีชาวพม่า มีการตกตกแต่งลวดลายบนเจดีย์ในการบูรณะ องค์ระฆังจนถึงฉัตรมีรูปแบบพม่า มอญอย่างชัดเจน
==อ้างอิง==
พวกแต้ม
วัดพันอ้น

วัดพันอ้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่
วัดพันอ้น สร้างขึ้นเมื่อประมาณ พ.ศ. 2044 ในสมัยของพญาแก้ว กษัตริย์ล้านนาองค์ที่ 13 ราชวงศ์มังราย ชื่อของวัด "พันอ้น" น่าจะเป็นชื่อผู้สร้างวัดนามว่า "อ้น" ท่านคงเป็นทหารหรือขุนนางที่มีบรรดาศักดิ์เป็น "พัน" ใกล้วัดนี้มีวัดมีอีกวัดคือ วัดเจดีย์ควัน อยู่ทางทิศตะวันตกของวัดพันอ้น สันนิษฐานว่าสร้างขึ้นในสมัยเดียวกันและเป็นวัดเล็กทั้งคู่ ต่อมาได้รวมเป็นวัดเดียวกัน คือ วัดเจดีย์ควันพันอ้น แต่คนทั่วไปเรียกสั้น ๆ ว่า "วัดพันอ้น" จนกระทั่ง พ.ศ. 2474 สมัยเจ้าแก้วนวรัฐ ได้พิจารณาว่าวัดพันอ้น เป็นศูนย์กลางเหมาะสมที่จะตั้งเป็นสำนักเรียนประจำจังหวัดเชียงใหม่ แต่พื้นที่คับแคบ จึงได้ขยายบริเวณวัดออกไปทางทิศตะวันตกซึ่งเป็นที่ของวัดเจดีย์ควันซึ่งตอนนั้นเป็นวัดร้าง ส่วนเจดีย์ควัน ปัจจุบันนี้สภาพของเจดีย์ไม่ปรากฏให้เห็น เนื่องจากต่อมา พ.ศ. 2498 ได้รื้อเจดีย์ออกแล้วสร้างศาลาการเปรียญแทนซึ่งปัจจุบันปรากฏให้เห็นเพียงหลุมเจดีย์เท่านั้น
อาคารและเสนาสนะที่สำคัญ ได้แก่ เจดีย์สร้างขึ้นพร้อมอุโบสถ เป็นเจดีย์ทรงแปดเหลี่ยม มีซุ้มพระทั้ง 4 ด้าน อุโบสถ เป็นอาคารที่สร้างขึ้นในสมัยปัจจุบัน เป็นอาคาร 2 ชั้น มีลักษณะผสมผสานระหว่างศิลปะล้านนาและศิลปะภาคกลาง ภายในมีภาพวาดบนฝาผนังทั้ง 2 ด้าน เป็นรูปภาพสถานที่สำคัญทางพระพุทธศาสนา ทั้งในประเทศอินเดียวและเนปาล
==อ้างอิง==
พันอ้น
วัดช่างแต้ม (จังหวัดเชียงใหม่)

วัดช่างแต้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ ที่ดินตั้งวัดมีเนื้อที่ 2 ไร่ 1 งาน 95 ตารางวา โฉนดเลขที่ 3608 อาณาเขตทิศเหนือจดหมู่บ้าน ทิศใต้จดหมู่บ้าน ตะวันออกจดถนนพระปกเกล้า ทิศตะวันตกจดที่ธรณีสงฆ์ มีที่ดินธรณีสงฆ์จำนวน 1 แปลง เนื้อที่ 2 งาน 58 ตารางวา โฉนดเลขที่ 3608
วัดช่างแต้มสร้างเมื่อ พ.ศ. 2038–2069 ในสมัยพระเจ้าติโลกราช เดิมชื่อ วัดช่างต้อมแต้มกว้างท่าช้างพิงชัย สร้างโดยกลุ่มจิตรกร (ภาษาเหนือเรียกว่า ช่างแต้ม) จึงเป็นที่มาของชื่อวัด
==อาคารเสนาสนะ==
อาคารเสนาสนะที่สำคัญ ได้แก่ วิหารศิลปะล้านนา หลังคาซ้อนกัน 3 ชั้น หน้าบันลักษณะม้าต่างไหม แบ่งออกเป็นช่อง แต่ละช่องมีลวดลายพรรณพฤกษาและดอกไม้ประดับไว้ ซุ้มโขงล้านนามีลายปูนปั้นรูปหงส์ และพญานาคสองตนเกี่ยวพันกันเป็นซุ้ม ภายในวิหารประดิษฐานหมู่พระพุทธรูปปางมารวิชัย แต่ละองค์มีพระพักตร์ที่ไม่เหมือนกัน ด้านหลังพระประธานมีลายปูนปั้นซุ้มโขง และธรรมจักรสีทอง ตัดกับพื้นหลังสีแดง เบื้องหน้ามีสัตตภัณฑ์ (เชิงเทียน) ที่แกะสลักจากไม้เป็นรูปพญาครุฑ และพญานาคประดับด้วยกระจกหลากสี
เจดีย์ศิลปะพม่า ฐานด้านล่างเป็นสี่เหลี่ยม แต่ละมุมมีฉัตร ถัดขึ้นไปเป็นฐานย่อเก็จยกสูงรับกับชั้นมาลัยเถาแปดเหลี่ยมซ้อนกัน 6 ชั้น รับกับองค์ระฆังทรงกลมหุ้มด้วยแผ่นทองจังโก ส่วนยอดเป็นฉัตรสีทอง 7 ชั้น
อาคารเสนาสนะอื่น ได้แก่ กุฏิ 700 ปีศรีเมืองเชียงใหม่ 1 หลัง กุฏิสงฆ์ จำนวน 2 หลัง ศาลาอเนกประสงค์ หอระฆัง หอฉันโรงครัว ศาลาพักร้อน 1 หลัง ห้องน้ำ 3 หลัง
วัดมีพระพุทธรูปที่สำคัญ คือ พระเจ้าแสนห่า เชื่อมาแต่โบราณกาลว่า พระพุทธรูปฝนแสนห่าองค์นี้ มีพุทธานุภาพบันดาลให้ฝนตกต้องตามฤดูกาล
==อ้างอิง==
ช่างแต้ม
สเวน โทรนเครเวอร์

เจ้าชายสเวน โทรนเครเวอร์ หรือ เจ้าชายสเวน สเวนเซนแห่งเดนมาร์ก (สิ้นพระชนม์ ค.ศ. 1104) เป็นเจ้าชายแห่งเดนมาร์ก โดยมีพระนามเดียวกันกับพระอนุชาคือ เจ้าชายสเวน นักรบครูเสด พระองค์ทรงเป็นพระโอรสนอกสมรสของพระเจ้าสเวนที่ 2 แห่งเดนมาร์กที่ประสูติแต่พระสนมไม่ปรากฏพระนาม
เมื่อพระเชษฐาคือ พระเจ้าอีริคที่ 1 แห่งเดนมาร์ก เสด็จสวรรคตระหว่างเสด็จแสวงบุญ ในเดือนกรกฎาคม ค.ศ. 1103 เจ้าชายสเวนทรงพยายามเพื่อให้ได้เป็นพระมหากษัตริย์เดนมาร์ก แต่ระหว่างที่มีการเลือกตั้งพระมหากษัตริย์พระองค์ใหม่ที่วีบอร์ก พระองค์กลับทรงประชวร เนื่องจากพระองค์ไม่ประสงค์ให้มีเจ้าชายคู่แข่งพระองค์ใดมาแย่งชิงโอกาสนี้ พระองค์จึงดึงดันเสด็จไปยังวีบอร์ก และพระองค์ก็สิ้นพระชนม์ระหว่างการเดินทางที่ยากลำบากนี้ ดังนั้นพระโอรสองค์สุดท้ายที่ยังทรงพระชนม์อยู่ของกษัตริย์สเวนที่ 2 ได้ครองราชย์ต่อในปีถัดมา คือ พระเจ้านีลส์แห่งเดนมาร์ก
เจ้าชายสเวน โทรนเครเวอร์เป็นพระบิดาในเฮนริก สคาเดอลอร์ และเป็นสมเด็จปู่ในพระเจ้ามักนุสที่ 2 แห่งสวีเดน
เจ้าชายเดนมาร์ก
วัดกำแพงมณี (จังหวัดอ่างทอง)

วัดกำแพงมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยคันแหลน อำเภอวิเศษชัยชาญ จังหวัดอ่างทอง มีที่ดินตั้งวัดเนื้อที่ 10 ไร่
วัดกำแพงมณีสร้างประมาณ พ.ศ. 2436 เดิมเรียก วัดกำแพง หรือ วัดหลวงพ่อแก่น เดิมเคยเป็นวัดร้าง ตั้งอยู่บนโคกริมฝั่งขวาคลองห้วยคันแหลน เหลือเพียงหลวงพ่อพระพุทธรูปปูนปั้น เป็นพระพุทธรูปประทับนั่งขนาดหน้าตัก 5 ศอกเศษ ปางสมาธิเพชร พระหัตถ์ซ้ายทับพระหัตถ์ขวา ศิลปะอู่ทอง จนวันหนึ่งชาวบ้านได้เห็นว่าพระพุทธรูปปูนปั้นนั้นแตกร้าว จึงได้เห็นเนื้อในว่าเป็นพระพุทธรูปแก่นไม้สีดำ ชาวบ้านจึงเรียกขานกันว่า "หลวงพ่อแก่น" ปัจจุบันบูรณะอยู่หลังอุโบสถ
ต่อมา พ.ศ. 2448 ขุนสิงห์ วิเศษสุขเป็นผู้ริเรื่มปฏิสังขรณ์วัด วัดได้รับพระราชทานวิสุงคามสีมาเมื่อวันที่ 28 ธันวาคม พ.ศ. 2472 ต่อมา พ.ศ. 2496 มีการสร้างศาลาการเปรียญยกพื้นสูง เป็นศาลาเครื่องไม้ กว้าง 14 เมตร ยาว 22 เมตร เสาไม้แก่น ขนาดคนโอบจำนวน 44 ต้น พื้นไม้กระดานสวยงาม หลังคามุงกระเบื้อง ใช้เป็นศาลาทำบุญตักบาตรและงานประเพณีประจำปีของวัดทุกปี
==อ้างอิง==
กำแพงมณี
โบราณสถานในจังหวัดอ่างทอง
บียอร์น สเวนเซน

เจ้าชายบียอร์น สเวนเซนแห่งเดนมาร์ก (ราว ค.ศ. 1062 - ค.ศ. 1100 เรนส์บวร์ค) ทรงเป็นหนึ่งในพระโอรสนอกสมรสของพระเจ้าสเวนที่ 2 แห่งเดนมาร์ก น่าเสียดายที่พระองค์เป็นหนึ่งในเหล่าพระโอรสองค์เล็กที่อยู่ห่างไกลจากการสืบราชบัลลังก์เดนมาร์ก เจ้าชายบียอร์นทรงได้รับการแต่งตั้งให้ดำรงตำแหน่งต่างๆ ที่ทรงอำนาจตลอดรัชสมัยของเหล่าพระเชษฐา แต่พระองค์ไม่ทรงเคยสร้างปัญหาใดๆ แก่เหล่ากษัตริย์และทรงพอพระทัยในตำแหน่งที่ทรงได้รับ ในปีค.ศ. 1099 ขณะทรงมีพระชนมายุ 37 พรรษา พระองค์ได้รับการแต่งตั้งให้อยู่ในตำแหน่งยาร์ลแห่งนอร์ดัลบิงเกียนที่ทรงอำนาจ พระองค์ทรงตั้งป้อมปราการบนเกาะซึ่งเป็นที่ตั้งของเมืองเรนส์บวร์ค เจ้าชายบียอร์นถูกปลงพระชนม์ด้วยหอกขณะทรงเข้าประชุมทิง หรือ สภา โดยชาวนาหรือขุนนางที่ไม่พอใจในการปกครองของเจ้าชายบียอร์น ญาติห่างๆ ของพระองค์คือ โฮกุน ซุนนีวาสสัน ได้แก้แค้นแก่ผู้ที่สังหารเจ้าชายบียอร์น และได้รับการแต่งตั้งเป็นยาร์ลผู้ซื่อสัตย์ของพระเจ้าอีริคที่ 1 แห่งเดนมาร์ก พระเชษฐาของเจ้าชายบียอร์น
เจ้าชายบียอร์นไม่มีพระโอรสธิดา
==อ้างอิง==
บุคคลที่เกิดในคริสต์ทศวรรษ 1060
เจ้าชายเดนมาร์ก
บุคคลที่ถูกลอบสังหาร
วัดพุทธภูมิ

วัดพุทธภูมิ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสะเตง อำเภอเมืองยะลา จังหวัดยะลา ที่ดินที่ตั้งวัดมีเนื้อที่ 30 ไร่ 1 งาน 42 ตารางวา
วัดพุทธภูมิ เดิมชื่อ วัดนิบง ซึ่งพระรัฐกิจวิจารณ์ (สวาสดิ์ ณ นคร) มีที่ดินที่จับจองไว้บริเวณด้านหลังสถานีรถไฟ เป็นที่ดินรกร้างว่างเปล่าเป็นดงไม้ไผ่และไม้ตะเสาเป็นส่วนใหญ่ เพื่อเปิดเป็นบ่อนชนโคขึ้น จึงมีคนมาอาศัยอยู่มากขึ้น จากนั้นจึงริเริ่มที่จะสร้างวัด โดยโดยนายรักษ์ อินทร์ศวรได้ไปนิมนต์พระดำ จนทสโร จากวัดเวฬุวัน เริ่มแรกได้สร้างศาลาพักพระขึ้น 1 หลัง ภายหลังนายยับพัด กองชิน ได้ขายที่ดินให้ขุนขจรโจรแสยง (หลวงอนุกูลประชากิจ) เพื่อสร้างวัดเมื่อ พ.ศ. 2471 แล้วได้นิมนต์พระดำมาจำพรรษา ใช้ชื่อว่า สำนักพุทธภูมิ ต่อมาได้มีผู้ซื้อที่ดินถวายเพื่อสร้างเพิ่มขึ้นอีก จนตั้งเป็นวัดเมื่อ พ.ศ. 2475 ในนาม "วัดพุทธภูมิ" ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 เขตวิสุงคามสีมากว้าง 40 เมตร ยาว 80 เมตร ประกอบพิธีผูกพัทธสีมาเมื่อวันที่ 16 มิถุนายน พ.ศ. 2486 และได้สถาปนาให้วัดพุทธภูมิเป็นพระอารามหลวงชั้นตรี ตั้งแต่วันที่ 17 เมษายน พ.ศ. 2523
อาคารเสนาสนะที่สำคัญ ได้แก่ พระอุโบสถหลังเดิม สร้างเมื่อ พ.ศ. 2483 ต่อมาทรุดโทรมจึงรื้อทิ้งและสร้างพระอุโบสถหลังใหม่วางศิลาฤกษ์ เมื่อวันที่ 14พฤษภาคม พ.ศ. 2519 อุโบสถกว้าง 8.5 เมตร ยาว 24 เมตร ผนังก่ออิฐฉาบปูน  ด้านหน้าพระอุโบสถพระปรมาภิไธยย่อ ภ.ป.ร.
==อ้างอิง==
พุทธภูมิ
พุทธภูมิ
สเวน นักรบครูเสด

เจ้าชายสเวนแห่งเดนมาร์ก นักรบครูเสด (Svend Korsfarer; ราว ค.ศ. 1050 – ค.ศ. 1097 ที่ฟีโลเมเลียม) ทรงเป็นเจ้าชายเดนมาร์กและนักรบครูเสด
==พระประวัติ==
เจ้าชายสเวนประสูติในเดนมาร์ก เป็นพระโอรสนอกสมรสในพระเจ้าสเวนที่ 2 แห่งเดนมาร์ก และเจ้าชายเป็นสวามีของฟลอรีนแห่งบูร์กอญ ธิดาในโอโดที่ 1 ดยุกแห่งบูร์กอญ เจ้าชายสเวนมีชื่อเสียงจากการเข้าร่วมรบในสงครามครูเสดครั้งที่ 1 ซึ่งพระองค์ทรงสู้รบกับเติร์ก ระหว่างที่พระองค์เสด็จไปยังเยรูซาเลมในค.ศ. 1097 พระองค์และอัศวินเดนมาร์ก 1,500 นาย ถูกโจมตีโดยกองทัพเติร์ก ชาวเดนส์พ่ายแพ้สงคราม และเจ้าชายสเวน นักรบครูเสด พร้อมฟลอรีนแห่งบูร์กอญ พระชายา ถูกสังหารในสนามรบ
==อ้างอิง==
บุคคลที่เกิดในคริสต์ทศวรรษ 1050
เจ้าชายเดนมาร์ก
เสียชีวิตในสงคราม
คันตาโร ซูซูกิ

บารอน คันตาโร ซูซูกิ (; 18 มกราคม ค.ศ. 1868 – 17 เมษายน ค.ศ. 1948) เป็นพลเรือเอกในกองทัพเรือจักรวรรดิญี่ปุ่น สมาชิกและผู้นำคนสุดท้ายของ
ซิกริด สเวนสแด็ทเทอร์

เจ้าหญิงซิกริด สเวนสแด็ทเทอร์แห่งเดนมาร์ก (สิ้นพระชนม์หลัง ค.ศ. 1066) ทรงเป็นเจ้าหญิงเดนมาร์ก และเป็นพระธิดานอกสมรสในพระเจ้าสเวนที่ 2 แห่งเดนมาร์ก
เจ้าหญิงซิกริดแห่งเดนมาร์กเสกสมรสกับเจ้าชายก็อตส์ชอล์คแห่งโอบอทริเทส (สิ้นพระชนม์ ค.ศ. 1066) ทำให้ได้เป็นเจ้าหญิงพระชายาแห่งโอบอทริเทส ก็อตส์ชอล์คได้สวามิภักดิ์ต่อพระเจ้าคนุตมหาราชมาตั้งแต่ค.ศ. 1029 และเจ้าชายก็อตส์ชอล์คก็ได้รับความช่วยเหลือจากพระราชบิดาของเจ้าหญิงซิกริด ในการทวงคืนดินแดนที่เคยเป็นของบิดาของพระองค์ ซึ่งมีแนวโน้มว่าการช่วยเหลือครั้งนี้เกิดจากการเสกสมรสของสองแผ่นดิน เจ้าหญิงซิกริดเป็นพระชนนีในเฮนริก ก็อตส์ชอล์คสัน ในค.ศ. 1066 พระสวามีของเจ้าหญิงถูกโค่นจากอำนาจจากการกบฏ เจ้าหญิงซิกริดและเหล่านางกำนัลถูกจับกุมในเมคเลินบวร์ค ตามพงศาวดารดั้งเดิมระบุว่า หลังจากนั้นพระนางก็ถูก "ขับไล่" ออกจากดินแดน พระชนม์ชีพหลังค.ศ. 1066 ของเจ้าหญิงซิกริดไม่ได้มีการบันทึกไว้ เป็นที่แน่นอนว่าในค.ศ. 1100 พระนางน่าจะสิ้นพระชนม์ไปแล้ว และโอรสของพระนางได้อ้างสิทธิในที่ดินของเดนมาร์ก
==อ้างอิง==
Dansk Biografisk Leksikon, København: J.H. Schultz Forlag 1932–44.
เจ้าหญิงเดนมาร์ก
วัดศรีคุณเมือง (จังหวัดเลย)

วัดศรีคุณเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงคาน อำเภอเชียงคาน จังหวัดเลย ที่ดินตั้งวัดมีเนื้อที่ 5 ไร่ 1 งาน 12 ตารางวา
วัดศรีคุณเมือง เดิมชื่อ วัดใหญ่กลางเมือง หรือ วัดใหญ่ ข้อมูลจากหนังสือ ประวัติวัดทั่วราชอาณาจักรเล่ม 11 ระบุว่า ตั้งวัดเมื่อ พ.ศ. 2199 ได้รับพระราชทานวิสุงคามสีมา เมื่อ พ.ศ. 2220 บ้างระบุว่าสร้างเมื่อ พ.ศ. 2485
อาคารเสนาสนะที่สำคัญ ได้แก่ อุโบสถหรือสิมศิลปะได้รับอิทธิพลจากลาว อาคารก่ออิฐถือปูน หลังคาลดหลั่นเหมือนอย่างศิลปะล้านนา สร้างเมื่อ พ.ศ. 2380 หน้าบันอุโบสถและลวดลายไม้งดงาม ภาพทั้งหมดเป็นภาพนิทานชาดกชุดพระเจ้าสิบชาติซึ่งวาดขึ้นใหม่แทนของเดิม ฝาผนังเขียนด้วยช่างสมัยโบราณเป็นศิลปะลาว ศาลาการเปรียญเป็นอาคารไม้ สร้างเมื่อ พ.ศ. 2517 กุฎิสงฆ์ 5 หลัง ศาลาอเนกประสงค์เป็นอาคารไม้สร้างเมื่อ พ.ศ. 2503
ปูชนียวัตถุมีพระประธาน พระพุทธรูปยืนชนิดไม้ทาน้ำทอง ธรรมาสน์ไม้สักแกะสลักลายประดับกระจกสี พระพุทธรูปไม้ปางประทานพร หินศิลาจารึก พระพุทธรูปไม้จำหลัก ลงรักปิดทองปางประทานอภัยแบบล้านช้าง พระพุทธรูปดังกล่าวมีพระเกศาเป็นปุ่มแหลมเล็ก พระกรรณค่อนข้างแหลมและยาว สันนิษฐานว่ามีอายุในราวพุทธศตวรรษที่ 24–25 และพระพุทธรูปทองสัมฤทธิ์
==อ้างอิง==
ศรีคุณเมือง
โบราณสถานในจังหวัดเลย
อิงเงอริดแห่งเดนมาร์ก

เจ้าหญิงอิงเงอริด สเวนสแด็ทเทอร์แห่งเดนมาร์ก (Ingerid หรืออาจมีการสะกดว่า Ingrid [อิงกริด] คริสต์ศตวรรษที่ 11 - หลัง ค.ศ. 1093) ทรงเป็นเจ้าหญิงเดนมาร์กและสมเด็จพระราชินีแห่งนอร์เวย์ จากการอภิเษกสมรสกับพระเจ้าโอลาฟที่ 3 แห่งนอร์เวย์
เจ้าหญิงอิงเงอริดเป็นพระธิดานอกสมรสในพระเจ้าสเวนที่ 2 แห่งเดนมาร์ก ไม่หลักฐานแน่ชัดว่าพระราชินีหรือพระสนมผู้ใดเป็นพระชนนีของเจ้าหญิงอิงเงอริด
เจ้าหญิงอิงเงอริดอภิเษกสมรสกับพระเจ้าโอลาฟที่ 3 แห่งนอร์เวย์ใน ค.ศ. 1067 การอภิเษกสมรสครั้งนี้เป็นการสร้างสนธิสัญญาสันติภาพระหว่างเดนมาร์กและนอร์เวย์ และพระนางได้เป็นสมเด็จพระราชินีแห่งนอร์เวย์หลังจากการอภิเษกสมรสในปีเดียวกัน เพื่อให้ความเป็นพันธมิตรเข้มแข็งขึ้น จึงมีการให้พระเชษฐภคินีต่างพระชนนีของกษัตริย์โอลาฟที่ 3 คือ เจ้าหญิงอิงเงอเกิร์ดแห่งนอร์เวย์เสกสมรสกับเจ้าชายโอลาฟแห่งเดนมาร์ก พระเชษฐาของพระราชินีอิงเงอริด
อิงเงอริดจึงเป็นพระมเหสีและพระราชินีอย่างเป็นทางการของกษัตริย์โอลาฟที่ 3 แต่ไม่มีเรื่องราวบันทึกถึงในช่วงที่ทรงเป็นสมเด็จพระราชินีนอร์เวย์มากนัก สมเด็จพระราชินีอิงเงอริดไม่ทรงมีพระโอรสธิดากับกษัตริย์โอลาฟ หลังจากกษัตริยืโอลาฟสวรรคตในค.ศ. 1093 จากพงศาวดารที่ไม่มีการยืนยันแน่ชัดระบุว่า สมเด็จพระพันปีหลวงอิงเงอริดย้ายไปประทับที่ซองและเสกสมรสใหม่กับสเวน บรินยูล์ฟสันแห่งเออร์ลันด์ โดยมีรายงานว่าทรงมีธิดา 1 คนคือ ฮอลคัตลา สเวนสแด็ทเทอร์ พระนางทรงปลีกพระองค์ประทับอย่างสงบหลังจากทรงตกพุ่มหม้าย และไม่มีอะไรบ่งบอกว่าพระนางทรงมีส่วนร่วมทางการเมืองหลังการสวรรคตของพระสวามี
==เชิงอรรถ==
==อ้างอิง==
Alf Henrikson (1989): Dansk historia .
Sven Rosborn (1997): När hände vad i Nordens historia .
บุคคลที่เกิดในคริสต์ศตวรรษที่ 11
เจ้าหญิงเดนมาร์ก
ราชินีแห่งนอร์เวย์